**RÁMCOVÁ DOHODA**

uzatvorená podľa § 2 ods. 5 písm. g) a § 83 a nasl. zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o verejnom obstarávaní**“) a § 269 ods. 2 a nasl. zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“)

(ďalej len „**Dohoda**“)

Účastníci dohody

|  |  |
| --- | --- |
| **Kupujúci:** |  |
| Názov: | **Slovenská republika v zastúpení Ministerstva vnútra Slovenskej republiky** |
| Sídlo: | Pribinova 2, 812 72 Bratislava, Slovenská republika |
| Zastúpený: | [●] |
| IČO: | 00 151 866 |
| DIČ: | 2020571520 |
| IČ DPH:  Bankové spojenie: | SK2020571520 (registrácia podľa § 7 zákona č. 222/2004 Z. z. o dani z pridanej hodnoty v znení neskorších predpisov)  Štátna pokladnica |
| Číslo účtu: | SK78 8180 0000 0070 0018 0023 |
| BIC/SWIFT kód: | SPSRSKBA |
| Webové sídlo (URL): | http://www.minv.sk/ |
| Kontaktná/oprávnená osoba:  Tel. kontakt:  E-mail: | [●]  [●]  [●] |
| (ďalej len „**Kupujúci**“) |  |

a

|  |  |
| --- | --- |
| **Predávajúci:** |  |
| Názov: | [●] |
| Sídlo/Miesto podnikania: | [●] |
| Zastúpený: | [●] |
| IČO: | [●] |
| DIČ:  IČ DPH (ak je pridelené):  Bankové spojenie:  Číslo účtu:  BIC/SWIFT kód: | [●]  [●]  [●]  [●]  [●] |
| Webové sídlo (URL): | [●] |
| Zápis: | v Obchodnom registri [●] súdu [●], oddiel [●], vložka č.: [●]  *Alternatívne* v Živnostenskom registri Okresného úradu [●], číslo živ. registra: [●] |
| Kontaktná/oprávnená osoba:  Tel. kontakt:  E-mail: | [●]  [●]  [●] |
| (ďalej len „Predávajúci“)  (Kupujúci a Predávajúci spoločne ďalej len „Účastníci dohody“ alebo jednotlivo len „Účastník dohody“) | |
|  |  |

Článok I

Úvodné ustanovenia

* 1. Kupujúci uskutočnil verejnú súťaž uverejnenú vo Vestníku verejného obstarávania č. [●] zo dňa [●] pod značkou [●] na predmet zákazky „**Sanitné vozidlá ambulancie HaZZ\_opakované**“ (ďalej len „**Verejné obstarávanie**“).
  2. Výsledkom verejnej súťaže je výber úspešného uchádzača – Predávajúceho, s ktorým je uzatvorená táto Dohoda.

Článok II

Predmet Dohody

2.1 Predmetom tejto Dohody je záväzok Predávajúceho odovzdať Kupujúcemu a previesť do výlučného vlastníctva Kupujúceho tovar alebo tovary uvedené v bode 2.3 tohto článku Dohody a poskytnúť mu ďalšie plnenia súvisiace s dodaním predmetu prevodu podľa bodu 2.3 tohto článku Dohody (ďalej len „**Predmet prevodu**“ alebo „**sanitné vozidlá**“ alebo „**vozidlá“**). Predmetom Dohody je aj povinnosť Kupujúceho zaplatiť Predávajúcemu cenu podľa bodu 2.3 tohto článku a článku V tejto Dohody a Predmet prevodu prevziať, a to všetko za podmienok ustanovených v tejto Dohode.

* 1. Účelom tejto Dohody je stanoviť práva a povinnosti Účastníkov dohody a štandardné podmienky obchodného vzťahu medzi Účastníkmi dohody, ktoré sa budú aplikovať na kúpne zmluvy na Predmet prevodu, ktoré budú Účastníci dohody uzatvárať výhradne na žiadosť Kupujúceho vo forme písomných objednávok vystavených Kupujúcim (ďalej len „**Objednávka**“) a potvrdených Predávajúcim (každá z takýchto obojstranne potvrdených Objednávok ďalej len ako „**Jednotlivá kúpna zmluva**“).
  2. Predmetom tejto Dohody je dodanie Predmetu prevodu podľa špecifikácie:

| **Špecifikácia Predmetu prevodu:** | |
| --- | --- |
| Predmetom tejto Dohody je dodanie nových hasičských sanitných vozidiel ambulancií pre Hasičský a záchranný zbor vrátane príslušenstva a výbavy tak, ako je Predmet prevodu špecifikovaný v Prílohe č. 1 Dohody – Opis predmetu zákazky. | |
| **Dokumentácia k Predmetu prevodu**: | Predávajúci je spolu s dodaním Predmetu prevodu povinný odovzdať Kupujúcemu aj nasledujúcu dokumentáciu v slovenskom alebo českom jazyku v súlade s Prílohou č. 1 Dohody:   * technický preukaz vozidla, * osvedčenie o evidencii vozidla, * príslušné osvedčenia, atesty, certifikáty a protokoly o vykonaných skúškach na zástavbách sanitných vozidiel, * servisná knižka, * návod na obsluhu a údržbu pre podvozok a nadstavbu, * písomné poučenie o spôsobe vykonávania servisných prehliadok, * záznam o zaškolení personálu Kupujúceho. |
| **Lehota dodania:** | Predávajúci je povinný odovzdať Predmet prevodu Kupujúcemu do dvanástich (12) mesiacov odo dňa doručenia Objednávky (a v prípade požiadavky Kupujúceho ho v danej lehote aj nainštalovať). |
| **Lehota na potvrdenie Objednávky:** | Predávajúci je povinný v lehote troch (3) dní písomne potvrdiť prijatie Objednávky. |
| **Miesto dodania:** | Miestom dodania je Záchranná brigáda Hasičského a Záchranného Zboru v Malackách, Továrenská 1, 901 01 Malacky. |
| **Zaškolenie personálu Kupujúceho a plnenia súvisiace s dodaním Predmetu prevodu** | Predávajúci je povinný zabezpečiť produktové školenie k výbave a zástavbe sanitného vozidla pre minimálne 40 osôb.  Školenie musí byť vykonané v slovenskom jazyku a potvrdené záznamom o zaškolení. Predávajúci je povinný dodať alebo poskytnúť Kupujúcemu aj ďalšie plnenia súvisiace s dodaním Predmetu prevodu a to v lehote, kvalite,  rozsahu a spôsobom požadovanom Kupujúcim podľa tejto Dohody a Prílohy č. 1 (napríklad zaškolenie osôb určených Kupujúcim, Garančný servis, Záručný servis, etc.), a to všetko podľa potrieb a určenia Kupujúceho (ďalej aj „**Plnenie**“).  Predávajúci je povinný poskytnúť Kupujúcemu záručný servis a garančný servis v súlade s Dohodou a Prílohou č. 1 Dohody.  Predávajúci je povinný poskytnúť Kupujúcemu servisné služby v súlade s Prílohou č. 1 Dohody. |
| **Cena:** | Cena je výsledkom Verejného obstarávania. Cena za dodanie jednotky Predmetu prevodu podľa Dohody bez dane z pridanej hodnoty (ďalej len „**DPH**“), je špecifikovaná v Prílohe č. 2 Dohody (ďalej len „**Cena**“). |
| **Cena objednaného Predmetu prevodu:** | Celková Cena za Predmet prevodu objednaný na základe jednej Objednávky bez DPH; táto cena je rozhodujúca pre výpočet zmluvných pokút podľa Dohody. |
| **Splatnosť faktúry:** | Tridsať (30) dní odo dňa doručenia faktúry Kupujúcemu. |
| **Záruka za akosť a záručná doba:** | Predávajúci poskytuje na Predmet prevodu záruku za akosť v trvaní uvedenom v Prílohe č. 1, bez obmedzenia najazdených kilometrov Predmetu prevodu. Záruka za akosť sa vzťahuje aj na súčasti Predmetu prevodu a príslušenstvo Predmetu prevodu, ak ho Kupujúci nadobudol na základe Dohody. Záručná doba, v ktorej si Kupujúci môže uplatniť svoje práva vyplývajúce zo záruky za akosť podľa predchádzajúcej vety začína plynúť odo dňa podpisu Preberacieho protokolu podľa čl. IV, bodu 4.16 Dohody. V prípade, ak bude Predmet prevodu prevzatý po častiach, záručná doba začína plynúť podpisom jednotlivého Preberacieho protokolu pre preberanú časť Predmetu prevodu.  Na plnenia Predávajúceho, na ktoré sa nevzťahuje záruka za akosť, si Účastníci dohody dohodli záručnú dobu v trvaní dvadsaťštyri (24) mesiacov. |
| **Lehota na odstránenie vady zo záruky za akosť:** | Tridsať (30) dní odo dňa uplatnenia reklamácie, ak sa Účastníci dohody písomne nedohodnú inak. Lehota na odstránenie vady nesmie presiahnuť tri (3) mesiace odo dňa jej nahlásenia, ak sa Účastníci dohody písomne dohodli na dlhšej ako tridsať dňovej lehote na odstránenie vád spočívajúcich na Predmete prevodu. |
| **Doba trvania Dohody:** | Dvadsaťštyri (24) mesiacov odo dňa nadobudnutia jej účinnosti alebo do vyčerpania finančného limitu, t. j. Maximálnej ceny Dohody podľa toho, ktorá skutočnosť nastane skôr. |
| **Maximálna cena Dohody:** | Maximálna cena Dohody, t. j. hodnota finančného limitu, ktorá môže byť uhradená Kupujúcim na základe tejto Dohody/Objednávok/Jednotlivých kúpnych zmlúv v súlade s výsledkom Verejného obstarávania a s touto Dohodou, je cena rovnajúca sa predpokladanej hodnote zákazky alebo Cene uvedenej v Prílohe č. 2 tejto Dohody, ak je táto vyššia ako predpokladaná hodnota zákazky. |
| **Predpokladaná hodnota zákazky Verejného obstarávania:** | 5 789 053,33 EUR bez DPH (slovom: päť miliónov sedemsto osemdesiatdeväťtisíc päťdesiattri EUR a tridsaťtri euro centov bez DPH) |
| **Predmet zákazky financovaný z fondov Európskej únie:** | ~~Áno – uplatňuje sa bod 10.12 Dohody~~  Nie – uplatňuje sa bod 10.11 Dohody |
| **Inflačná doložka podľa čl. VII, bodu 7.6 Dohody** | Uplatňuje sa |

* 1. Účastníci dohody sa dohodli, že ustanovenia tejto Dohody nemožno vykladať ako povinnosť Kupujúceho objednať si u Predávajúceho predpokladané množstvo Predmetu prevodu uvedené v Prílohe č. 1 Dohody. Predpokladané množstvo Predmetu prevodu uvedené v tejto Dohode nie je pre Kupujúceho záväzné. Skutočne objednané množstvo Predmetu prevodu počas trvania tejto Dohody môže byť nižšie alebo vyššie ako je predpokladané v tejto Dohode vrátane jej príloh tak, aby uvedené bolo v súlade s princípom proporcionality (primeranosti), ako aj ostatnými základnými princípmi verejného obstarávania a zároveň bol zachovaný maximálny finančný limit, t. j. Maximálna cena Dohody podľa čl. II., bod 2.3 Dohody a Kupujúci si vyhradzuje právo neobjednať Predmet prevodu. Predávajúci má nárok na odplatu, len za skutočne poskytnuté množstvo Predmetu prevodu.
  2. V prípade, ak sa počas doby trvania Dohody vyskytne situácia, kedy by musel Predávajúci dodať Kupujúcemu Predmet prevodu, ktorý by nebol v súlade s technickou špecifikáciou podľa tejto Dohody, ktorá je výsledkom Verejného obstarávania, t. j. jednalo by sa o náhradu Predmetu prevodu, a to z dôvodu generačnej výmeny Predmetu prevodu, zmeny výrobnej technológie a podobne, Predávajúci je povinný Kupujúcemu predložiť novú špecifikáciu a popis ku každej položke samostatne. Dodávaná náhrada za Predmet prevodu musí mať porovnateľné alebo lepšie vlastnosti ako Predmet prevodu, ktorý bol výsledkom Verejného obstarávania, pričom Cena musí zostať nezmenená.
  3. Ak je Účastníkmi dohody definovaný pojem ako zmluvná skratka, pri definícii ktorého bolo použité veľké začiatočné písmeno, účelom zavedenia zmluvnej skratky je lepšia orientácia v texte Dohody a pojem má rovnaký význam aj v prípade, ak je uvedený s malým začiatočným písmenom z dôvodu chyby v písaní, ak z kontextu obsahu ustanovenia Dohody nevyplýva inak. Ak z obsahu a kontextu ustanovenia Dohody nevyplýva iné, zmluvné skratky uvedené a v jednotnom alebo množnom čísle majú rovnaký význam.

**Článok III**

**Doba trvania Dohody**

1. Táto Dohoda sa uzatvára na dobu určitú, na obdobie uvedené v čl. II, bode 2.3 tejto Dohody.
2. Predmet prevodu bude Kupujúcemu dodávaný priebežne, počas doby trvania tejto Dohody, a to na základe písomných Objednávok Kupujúceho.
3. Účastníci dohody sa dohodli, že v prípade nevyčerpania Maximálnej ceny Dohody uvedenej v čl. II bode 2.3 Dohody počas doby trvania Dohody, sú Účastníci dohody oprávnení predĺžiť dobu trvania Dohody o dvanásť (12) mesiacov, a to aj opakovane. Zmenu podľa predchádzajúcej vety vykonajú Účastníci dohody vo forme písomného dodatku o zmene zmluvy v súlade s § 18 ods. 1 písm. a) a § 83 ods. 2 Zákona o verejnom obstarávaní.

**Článok IV**

**Dodacie podmienky**

* 1. Na základe potreby Kupujúceho na dodanie Predmetu prevodu, Kupujúci písomne prostredníctvom Objednávky vyzve Predávajúceho na dodanie Predmetu prevodu, resp. jeho časti formou Objednávky. Vzor Objednávky tvorí Prílohu č. 4 tejto Dohody.
  2. Účastníci dohody sa dohodli na elektronickom prijímaní a doručovaní Objednávok formou bežného e-mailu, pričom osobami zodpovednými za doručovanie a prijímanie Objednávok sú kontaktné osoby uvedené v záhlaví tejto Dohody. Predmet plnenia zadaný Objednávkou môže byť špecifikovaný v prílohe e-mailu alebo jeho texte.
  3. Kupujúci zašle Objednávku Predávajúcemu s určením Predmetu prevodu, lehoty dodania a miesta dodania Predmetu prevodu podľa čl. II, bodu 2.3 tejto Dohody kontaktnej osobe alebo osobe, ktorá bude neskôr, v súlade s touto Dohodou, preukázateľne písomne oznámená ako nová kontaktná osoba.
  4. Predávajúci je povinný v lehote uvedenej v čl. II, bode 2.3 tejto Dohody písomne potvrdiť prijatie Objednávky, a to tak, že Predávajúcim podpísanú Objednávku vytlačí a označí dátumom prijatia, odtlačkom pečiatky a podpisom, následne zašle takto potvrdenú Objednávku elektronicky vo forme naskenovaného dokumentu na e-mailovú adresu kontaktnej osoby Kupujúceho podľa tohto článku. Doručením potvrdenej Objednávky je uzatvorená Jednotlivá kúpna zmluva. Práva a povinnosti neupravené v Objednávke sa spravujú ustanoveniami tejto Dohody.
  5. Predávajúci nie je oprávnený odmietnuť potvrdenie Objednávky, ak táto bola zaslaná v súlade s touto Dohodou.
  6. Účastníci dohody sa dohodli, že v prípade, ak Predávajúci nepotvrdí Objednávku v lehote uvedenej v čl. II, bode 2.3 Dohody, ani v tejto lehote Objednávku neodmietne, bude sa táto považovať za Predávajúcim potvrdenú (akceptovanú).
  7. Potvrdením Objednávky sa Predávajúci zaväzuje dodať Predmet prevodu v termíne a v rozsahu stanovenom Objednávkou, za podmienok dojednaných v tejto Dohode (Jednotlivá kúpna zmluva).
  8. Predávajúci sa zaväzuje dodať Predmet prevodu v kvalite podľa Prílohy č. 1 Dohody. Predmet prevodu musí byť bez akýchkoľvek vád, predovšetkým v súlade s dohodnutými technickými a funkčnými charakteristikami podľa Prílohy č. 1 Dohody, platnými všeobecne záväznými právnymi predpismi Slovenskej republiky, a to najmä primerane v súlade s Opatrením Ministerstva zdravotníctva Slovenskej republiky č. 41/2023 R.o, ktorým sa mení a dopĺňa výnos Ministerstva zdravotníctva Slovenskej republiky z 11. marca 2009 č. 10548/2009-OL, ktorým sa ustanovujú podrobnosti o záchrannej zdravotnej službe v znení neskorších predpisov, technickými normami a podmienkami tejto Dohody. Predávajúci je povinný spolu s odovzdaním Predmetu prevodu odovzdať Kupujúcemu doklady, ktoré sú potrebné na prevzatie a užívanie Predmetu prevodu, ako aj dokumentáciu týkajúcu sa Predmetu prevodu uvedenú v čl. II, bode 2.3 Dohody, ak táto bola dohodnutá, a to vždy v slovenskom jazyku alebo českom jazyku alebo spolu s prekladom do slovenského jazyka, za ktorého správnosť zodpovedá Predávajúci. Predávajúci je povinný pri odovzdaní Predmetu prevodu uskutočniť zaškolenie personálu Kupujúceho v rozsahu uvedenom v čl. II, bode 2.3 Dohody, ak bolo zaškolenie personálu dohodnuté.
  9. Súčasťou Dohody je aj povinnosť Predávajúceho vykonať/zabezpečiť Plnenia súvisiace s dodaním Predmetu prevodu na miesto dodania uvedené v Prílohe č. 1, a to najmä služby súvisiace s vyložením Predmetu prevodu v mieste dodania, garančné prehliadky, garančný servis, servisné služby, zaškolenie osôb určených Kupujúcim. Účastníci dohody sa dohodli, že ak z obsahu jednotlivého Plnenia súvisiaceho s dodaním Predmetu prevodu vyplýva, že toto má byť poskytované aj po zániku Dohody, je Predávajúci povinný ho poskytnúť na základe Dohody, v rozsahu, kvalite a spôsobom podľa ustanovení Dohody a jej príloh (predovšetkým, nie však výlučne Záručný servis a Garančný servis).
  10. Pre účely Dohody sa záručným servisom rozumie činnosť Predávajúceho, ktorou sa bezodplatne odstraňujú vady na Predmete prevodu a jeho príslušenstva počas Záručnej doby (záruky za akosť podľa § 429 Obchodného zákonníka). Záručný servis zahŕňa predovšetkým (nie však výlučne) opravu chybných dielov alebo účinkov opotrebenia Predmetu prevodu a jeho príslušenstva, ktoré sú spôsobené predovšetkým (nie však výlučne) vadou materiálu alebo výrobou (ďalej len **„Záručný servis**“).
  11. Pre účely Dohody sa garančným servisom rozumie činnosť Predávajúceho, účelom ktorej je výkon prehliadok Predmetu prevodu odporúčaných/predpísaných výrobcom Predmetu prevodu, napríklad (nie však výlučne) kontrola a doplnenie stavu olejov, tekutín, kontrola opotrebenia Predmetu prevodu a pod. Všetky náklady na výkon garančného servisu, teda cenu za použité náhradné diely alebo materiál a cenu práce garančného servisu znáša Predávajúci počas trvania záruky za akosť podľa čl. II, bodu 2.3 Dohody (ďalej len „**Garančný servis**“).
  12. Účastníci dohody sa dohodli, že Záručný servis a Garančný servis bude vykonaný v servisných strediskách Predávajúceho alebo servisných strediskách jeho zmluvných partnerov (spolu ďalej len „**Servisné strediská**“). Predávajúci najneskôr ku dňu podpisu Dohody písomne oznámi Kupujúcemu zoznam Servisných stredísk. Predávajúci je povinný bezodkladne, s dostatočným časovým predstihom (aspoň 5 pracovným dní) preukázateľne písomne oznámiť Kupujúcemu všetky zmeny v zozname Servisných stredísk, ktorá sa stáva účinnou najbližším pracovným dňom po jej zaslaní Kupujúcemu. V prípade ak Kupujúci použije na vykonanie Záručného servisu alebo Garančného servisu miesto, ktoré mu bolo predtým Predávajúcim označené ako Servisné stredisko, a Kupujúcemu nebolo riadne oznámené, že toto prestáva byť Servisným strediskom platí, že Záručný servis a Garančný servis bol vykonaný v Servisnom stredisku. Predávajúci je povinný zachovať minimálny počet Servisných stredísk podľa podmienok, ak boli súčasťou Verejného obstarávania. Podmienky minimálneho počtu Servisných stredísk sú stanovené v Prílohe č. 1.
  13. Kupujúci nie je povinný vykonávať zmeny, opravy alebo úpravy na Predmete prevodu, ktoré nie sú súčasťou Záručného servisu alebo Garančného servisu (napríklad vykonanie polepov, zmena rádiostaníc a ďalšieho príslušenstva, ktoré nebolo súčasťou predmetu dohody, etc.) prostredníctvom Servisných stredísk Predávajúceho. Vykonaním zmien, opráv alebo úprav na Predmete prevodu, ktoré nie sú súčasťou Záručného servisu alebo Garančného servisu mimo Servisných stredísk nie je dotknutá záruka za akosť a záručná doba podľa čl. II, bodu 2.3. Dohody, ak táto možnosť nie je upravená v Prílohe č. 1 Dohody inak.
  14. Dátum dodania Predmetu prevodu písomne, elektronicky formou bežného e-mailu oznámi Predávajúci Kupujúcemu najneskôr dva (2) pracovné dni vopred. Dátum dodania Predmetu prevodu musí byť elektronicky, formou bežného e-mailu odsúhlasený Predávajúcim. V prípade, ak je viacero miest dodania, má Kupujúci právo zvoliť odlišné dni a časové rozpätie dodania Predmetu prevodu pre jednotlivé miesta dodania. Kupujúci je však povinný zachovať lehotu dodania podľa čl. II, bodu 2.3 Dohody.
  15. Dodanie Predmetu prevodu bude preukázané podpisom oprávnenej osoby Kupujúceho na príslušnom dodacom liste/preberacom protokole. Účastníci dohody sa dohodli, že v prípade ak bude viacero miest dodania, pre každé miesto dodania sa vystaví osobitný dodací list/preberací protokol. Predávajúci sa zaväzuje, že všetky Predmety prevodu budú dodané v súlade s Prílohou č. 1 Dohody, spolu s právnymi predpismi požadovaným rozsahom povinnej výbavy a podložiek na upevnenie tabuliek pre evidenčné číslo vozidla. Účastníci dohody sa ďalej dohodli, že Kupujúci má právo pri preberaní prezrieť si Predmet prevodu a vykonať skúšobnú jazdu podľa Prílohy č. 1 Dohody pred jeho prevzatím.
  16. Po riadnom a úplnom prevzatí Predmetu Kupujúci po prevzatí Predmetu prevodu dodací list/preberací protokol písomne potvrdí. Preberací protokol/dodací list musí obsahovať minimálne tieto údaje a prílohy:

1. typ, značka a model dodávaného Predmetu prevodu;
2. sériové číslo karosérie a motora Predmetu prevodu;
3. zoznam výbavy, príslušenstva a špecifickej výbavy Predmetu prevodu, vrátane prvkov nad rámec štandardnej technickej výbavy, ktoré sú charakteristické pre konkrétne vozidlo a jeho určené použitie
4. počet najazdených kilometrov na tachometri ku dňu prevzatia;
5. písomné poučenie o spôsobe vykonávania servisných prehliadok, vrátane rozsahu, periodicity a bližšieho popisu servisných činností počas predpokladanej doby životnosti podľa odporúčaní výrobu;
6. orientačnú informáciu o norme spotreby pohonných hmôt v litroch pre predpokladaný spôsob používania Predmetu prevodu, a to na 100 kilometrov;
7. doklady a dokumentáciu podľa Dohody;
8. dátum, odtlačok pečiatky Účastníkov dohody a podpis oprávnených osôb Účastníkov dohody

(ďalej aj „**Preberací protokol**“).

* 1. Vlastnícke právo k Predmetu prevodu a nebezpečenstvo škody na Predmete prevodu prechádza na Kupujúceho dňom odovzdania a prevzatia Predmetu prevodu Kupujúcemu.
  2. Kupujúci môže po prevzatí Predmetu prevodu riadne Predmet prevodu užívať a Predávajúci sa mu zaväzuje toto užívanie dňom prevzatia umožniť. Kupujúci si vyhradzuje právo prevziať iba Predmetu prevodu funkčný, bez zjavných vád, dodaný v kompletnom stave a v požadovanom množstve a v súlade s  Prílohou č. 1,  touto Dohodou a príslušnou Objednávkou. V opačnom prípade si vyhradzuje právo nepodpísať dodací list/Preberací protokol, neprebrať dodaný Predmet prevodu a nezaplatiť cenu za neprebraný Predmet prevodu. V prípade, ak má časť Predmetu prevodu vady, Kupujúci si vyhradzuje právo neprevziať Predmet prevodu alebo jeho časť. Rovnako má v taktom prípade právo od Objednávky/Dohody/časti Dohody/Jednotlivej kúpnej zmluvy odstúpiť podľa čl. IX bod 9.3 písm. c) Dohody. Predávajúci je v takomto prípade povinný bezodkladne dodať Predmet prevodu, na ktorom nespočívajú žiadne vady a oznámiť mu novú Lehotu dodania, ak sa Účastníci dohody nedohodnú inak, alebo Kupujúci od Dohody/Objednávky/Jednotlivej kúpnej zmluvy neodstúpi.
  3. Predávajúci sa zaväzuje Kupujúcemu s dodaním Predmetu prevodu predložiť aktuálny zoznam siete servisných stredísk (vlastných alebo zmluvných partnerov), ktoré sú servisným miestom spôsobilým plniť povinnosti vyplývajúce z vykonávania záruky podľa tejto Dohody a za podmienok stanovených Predávajúcim. V prípade ak dôjde k zmene v zozname siete servisných stredísk počas poskytovania Plnení súvisiacich s dodaním Predmetu prevodu, predovšetkým servisných služieb je Predávajúci povinný takúto zmenu bezodkladne oznámiť Kupujúcemu.
  4. V Prílohe č. 3 tejto Dohody sú uvedené údaje o všetkých známych subdodávateľoch Predávajúceho, ktorí sú známi v čase uzavierania tejto Dohody, údaje podielu subdodávky a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
  5. Predávajúci je povinný Kupujúcemu oznámiť akúkoľvek zmenu údajov u subdodávateľov uvedených v Prílohe č. 3 tejto Dohody, a to bezodkladne po tom, ako sa o tejto skutočnosti dozvie.
  6. V prípade zmeny subdodávateľa je Predávajúci povinný najneskôr do piatich (5) pracovných dní pred plánovanou zmenou subdodávateľa predložiť/zaslať Kupujúcemu informácie o novom subdodávateľovi v rozsahu údajov podľa bodu 4.20 tohto článku Dohody a predmety príslušných subdodávok na odsúhlasenie. Pri výbere subdodávateľa musí Predávajúci postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
  7. Predávajúci je zároveň povinný zabezpečiť, aby každý existujúci, ako aj nový subdodávateľ boli vybraní tak, aby spĺňal rovnaké podmienky vyžadované od subdodávateľov vo Verejnom obstarávaní, pričom tieto podmienky je Predávajúci povinný kedykoľvek na žiadosť Kupujúceho bezodkladne preukázať. V prípade, ak Kupujúci písomne odsúhlasí zmenu subdodávateľa, Predávajúci vypracuje aktualizovanú Prílohu č. 3 tejto Dohody, ktorá v celom rozsahu nahradí pôvodnú Prílohu č. 3 Dohody. Zmenu podľa predchádzajúcej vety vykonajú Účastníci dohody vo forme písomného dodatku o zmene Dohody v súlade s ustanovením § 18 ods. 1 písm. a) Zákona o verejnom obstarávaní.
  8. Predávajúci vyhlasuje, že v čase uzatvorenia tejto Dohody je zapísaný v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len “**Zákon o registri parterov verejného sektora**” a „**Register partnerov verejného sektora**“), pokiaľ sa ho povinnosť zápisu do Registra partnerov verejného sektora týka. Ak sa na strane Predávajúceho ako Účastníka dohody podieľa skupina dodávateľov podľa § 37 Zákona o verejnom obstarávaní, má každý člen tejto skupiny dodávateľov povinnosť byť zapísaný v Registri partnerov verejného sektora.
  9. Subdodávateľ alebo subdodávateľ podľa osobitného predpisu, ktorý podľa § 11 ods. 1 Zákona o verejnom obstarávaní má povinnosť zapisovať sa do Registra partnerov verejného sektora, musí byť zapísaný v Registri partnerov verejného sektora, a to najneskôr v čase poskytnutia svojho plnenia Predávajúcemu.
  10. Povinnosti Predávajúceho vrátane pravidiel výberu subdodávateľa platia aj pri zmene subdodávateľa počas doby platnosti tejto Dohody.
  11. Predávajúci zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Predávajúci zodpovedá za odbornú starostlivosť pri výbere subdodávateľa ako aj za výsledok plnenia vykonaného na základe zmluvy o subdodávke.
  12. V prípade, že Predávajúci, jeho subdodávateľ podľa Zákona o verejnom obstarávaní alebo subdodávateľ podľa Zákona o registri partnerov verejného sektora má povinnosť byť zapísaný v Registri partnerov verejného sektora, Predávajúci vyhlasuje, že jeho konečným užívateľom výhod zapísaným v Registri partnerov verejného sektora, rovnako ani konečným užívateľom výhod jeho subdodávateľa podľa Zákona o verejnom obstarávaní alebo subdodávateľa podľa Zákona o registri partnerov verejného sektora, nie je osoba podľa § 11 ods. 1 písm. c) Zákona o verejnom obstarávaní.
  13. Predávajúci sa zaväzuje zachovávať mlčanlivosť o všetkých informáciách alebo skutočnostiach týkajúcich sa Kupujúceho a jeho činnosti, ktoré Kupujúci sprístupní Predávajúcemu v rámci plnenia tejto Dohody (ďalej len „**Dôverné informácie**”). Za dôverné informácie sa pre účely Dohody považujú informácie, ktoré sú takto Kupujúcim výslovne označené, alebo sú takto označené príslušným právnym predpisom, alebo z ich povahy vyplýva, že ich za takéto Kupujúci považuje. Predávajúci sa zaväzuje, že použije Dôverné informácie výhradne na účely plnenia tejto Dohody.

Článok V

**Cena a platobné podmienky**

* 1. Cena je stanovená v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon o cenách, ako cena konečná. Cena je výsledkom Verejného obstarávania a je uvedená v čl. II, bode 2.3 Dohody a v Prílohe č. 2 tejto Dohody.
  2. Ak je Predávajúci platiteľom DPH, k fakturovanej Cene bude pripočítaná DPH stanovená v súlade so všeobecnými záväznými právnymi predpismi platnými na území Slovenskej republiky v čase dodania Predmetu prevodu. Cena musí zahŕňať všetky ekonomicky oprávnené náklady Predávajúceho vynaložené v súvislosti s dodávkou Predmetu prevodu a súvisiacich Plnení a služieb podľa čl. II, bodu 2.3 Dohody, najmä, nie však výlučne, náklady za Predmet prevodu, na obstaranie Predmetu prevodu, dovozné clá, dopravu na miesto dodania, náklady na obalovú techniku a balenie.
  3. V prípade, ak Predávajúci nie je platiteľom DPH a počas trvania Dohody sa v zmysle zákona č. 222/2004 Z. z. o dani z pridanej hodnoty v znení neskorších predpisov stane platiteľom DPH, Cena sa bude považovať za cenu vrátane DPH. Pre vylúčenie pochybností, zmena Ceny z tohto dôvodu nie je možná.
  4. Úhrada Ceny sa uskutoční po prevzatí Predmetu prevodu Kupujúcim, formou prevodu na bankový účet Predávajúceho uvedený v záhlaví tejto Dohody.Bezhotovostný platobný styk sa uskutoční prostredníctvom finančného ústavu Kupujúceho na základe faktúry, ktorej splatnosť je dohodnutá v čl. II, bode 2.3 Dohody. Faktúra sa považuje za uhradenú dňom odpísania finančných prostriedkov z účtu Kupujúceho na účet Predávajúceho uvedený v záhlaví tejto Dohody.
  5. Neoddeliteľnou súčasťou faktúry bude dodací list/Preberací protokol potvrdený Kupujúcim.
  6. Faktúra musí spĺňať všetky náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov. V prípade, že faktúra bude obsahovať nesprávne alebo neúplné údaje alebo ak nebude obsahovať kópiu dodacieho listu/Preberacieho protokolu, Kupujúci je oprávnený ju vrátiť na prepracovanie alebo doplnenie a Predávajúci je povinný faktúru podľa charakteru nedostatku opraviť, doplniť alebo vystaviť novú faktúru. V takomto prípade sa Kupujúci nedostane do omeškania a nová lehota splatnosti takejto faktúry začne plynúť prevzatím nového, resp. upraveného daňového dokladu.
  7. Účastníci dohody sa dohodli, že po nadobudnutí účinnosti Jednotlivej kúpnej zmluvy má Predávajúci právo požiadať Kupujúceho o poskytnutie preddavku vo výške najviac 30 % hodnoty Jednotlivej kúpnej zmluvy (ďalej len „**Preddavok**“), a to ešte pred dodaním sanitných vozidiel tvoriacich predmet Jednotlivej kúpnej zmluvy. Svoju žiadosť musí Predávajúci náležite odôvodniť. Kupujúci za podmienok stanovených v bode 5.9 tohto článku Dohody poskytne Predávajúcemu Preddavok predovšetkým za účelom zabezpečenia riadneho a včasného dodania sanitných vozidiel a ich príslušenstva v požadovanej kvalite a kvantite.
  8. Predávajúci nemá na Preddavok nárok; poskytnutie Preddavku závisí výlučne od vôle Kupujúceho. Neposkytnutie Preddavku alebo jeho nezaplatenie nemá vplyv na platnosť Dohody alebo Jednotlivej kúpnej zmluvy, a ani na povinnosť Predávajúceho dodať sanitné vozidlá za podmienok dohodnutých v Dohode alebo v Jednotlivej kúpnej zmluve.
  9. Kupujúci sa k  žiadosti o poskytnutie Preddavku podľa bodu 5.7 tohto článku Dohody vyjadrí v lehote desiatich (10) pracovných dní odo dňa doručenia takejto žiadosti. V prípade, ak sa Kupujúci k žiadosti o Preddavok nevyjadrí, platí, že s poskytnutím Preddavku nesúhlasí. V prípade, ak Kupujúci súhlasí s poskytnutím a dôvodmi poskytnutia Preddavku, oznámi túto skutočnosť písomným listom Predávajúcemu, v ktorom okrem iného uvedie výšku ním poskytovaného Preddavku a vyzve Predávajúceho na vystavenie príslušnej faktúry, na základe ktorej bude Preddavok uhradený. Faktúra musí obsahovať všetky náležitosti podľa bodu 5.6 tohto článku Dohody. Faktúra je splatná v lehote podľa čl. II, bodu 2.3 Dohody. V prípade, ak Predávajúci vystaví nesprávnu alebo neúplnú faktúru na Preddavok, platia ustanovenia bodu 5.6 tohto článku Dohody.
  10. Uhradený Preddavok bude odpočítaný z Kúpnej ceny za dodaný predmet Jednotlivej kúpnej zmluvy. Zaplatenie Preddavku je Predávajúci povinný uviesť v príslušnej faktúre.
  11. V prípade, ak z akéhokoľvek dôvodu dôjde k ukončeniu Dohody alebo Jednotlivej kúpnej zmluvy a zároveň nebudú Kupujúcim prevzaté sanitné vozidlá spolu s ich príslušenstvom, na ktoré už uhradil Predávajúcemu Preddavok, je Predávajúci aj bez predchádzajúcej výzvy Kupujúceho Preddavok alebo jeho pomernú časť Kupujúcemu vrátiť, a to v lehote tridsiatich (30) dní odo dňa ukončenia Dohody alebo Jednotlivej kúpnej zmluvy. O takto vykonanej platbe je Predávajúci povinný bezodkladne písomne informovať Kupujúceho.
  12. Účastníci dohody jej podpisom berú na vedomie, že Kupujúci je oprávnený poskytovať Preddavok podľa príslušných právnych predpisov, predovšetkým podľa § 19 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.

Článok VI

**Záruka za akosť, záručná doba a zodpovednosť za vady**

* 1. Predávajúci poskytuje na Predmet prevodu záručnú dobu v dĺžke záruky za akosť, uvedenej v čl. II, bode 2.3 Dohody, za podmienok uvedených v Prílohe č. 1 Dohody, a počas tejto doby sa zaväzuje zabezpečiť záručnú opravu, resp. odstránenie všetkých vád, pričom Predávajúci sa zaväzuje, že Predmet prevodu, vrátane jeho súčasti a príslušenstva, bude mať počas celej záručnej doby vlastnosti špecifikované v Prílohe č. 1 tejto Dohody a bude spôsobilý na užívanie v súlade s jeho určením a technickými špecifikáciami, ktoré sú špecifické pre dané vozidlo. Záručná doba začína plynúť dňom prevzatia Predmetu prevodu Kupujúcim podľa tejto Dohody.
  2. V prípade vady zo záruky za akosť Predmetu prevodu počas záručnej doby má Kupujúci právo na bezplatné odstránenie vád a Predávajúci povinnosť vady odstrániť na svoje náklady.
  3. Kupujúci oznámi Predávajúcemu vady a svoje práva vyplývajúce zo záruky za akosť Predmetu prevodu a nároky z vád v primeranej lehote po ich zistení, a to v písomnej forme, ktorú adresuje oprávnenému zástupcovi Predávajúceho. Záruka za akosť sa nevzťahuje na vady, ktoré vzniknú v dôsledku nesprávneho používania Predmetu prevodu Kupujúcim. Účastníci dohody vylučujú aplikáciu § 428 Obchodného zákonníka pre uplatnenia zodpovednosti za vady, na ktoré sa vzťahuje záruka za akosť.
  4. Účastníci dohody sa dohodli, že Kupujúci je povinný oznámiť vady spočívajúce na Predmete prevodu (ďalej len „**Reklamácia**“), na ktoré sa vzťahuje záruka za akosť aj záručná doba najneskôr do uplynutia záručnej doby. Účastníci dohody sa ďalej dohodli, že záručná doba a záruka za akosť neplynú (spočívajú) v čase, v ktorom Kupujúci nemôže užívať Predmet prevodu z dôvodu, že na Predmete prevodu spočívajú vady. V prípade ak je vada opraviteľná a bude odstránená Predávajúcim záručná doba a záruka za akosť pokračujú vo svojom plynutí dňom prevzatia opraveného Predmetu prevodu. V prípade ak bude vadný Predmet prevodu vymenený za nový Predmet prevodu podľa bodu 6.5 písm. c) tohto článku Dohody, ktorý je bez vád, začína záručná doba a záruka za akosť plynúť od znova dňom jeho prevzatia Kupujúcim. V prípade, ak je na základe Verejného obstarávania poskytnutá Predávajúcim záruka za akosť a záručná doba vo väčšom rozsahu ako je uvedené v čl. II, bode 2.3 Dohody, platia ustanovenia Prílohy č. 1 Dohody.
  5. Kupujúci je oprávnený v prípade dodania vadného Predmetu prevodu požadovať:

1. odstránenie vád Predmetu prevodu, ak sú opraviteľné,
2. dodanie chýbajúceho množstva alebo časti Predmetu prevodu,
3. výmenu vadného Predmetu prevodu za Predmet prevodu bez vád,
4. primeranú zľavu z Ceny.
   1. Právo voľby uplatneného nároku podľa bodu 6.5 písm. a) – d) tohto článku Dohody musí Kupujúci uviesť v písomne uplatnenej Reklamácii a najneskôr do troch (3) dní odo dňa doručenia oznámenia o zistenej príčine vady podľa bodov 6.3 a 6.4 tohto článku Dohody. V opačnom prípade má právo voľby Predávajúci. Predávajúci sa zaväzuje odstrániť vadu Predmetu prevodu na vlastné náklady najneskôr v lehote uvedenej v čl. II, bode 2.3 Dohody.
   2. Predávajúci je povinný v čo najkratšom čase, najneskôr však do dvoch (2) pracovných dní od uplatnenia nároku zo záruky podľa bodu 6.3 tohto článku navrhnúť preukázateľným spôsobom Kupujúcemu formu, spôsob, miesto a čas technického zisťovania príčiny nahlásenej vady. Predávajúci a Kupujúci si preukázateľným spôsobom potvrdia vyššie navrhnuté, prípadne inak dohodnuté. Predávajúci je povinný v čo najkratšom čase oznámiť Kupujúcemu zistenú príčinu vady. Uznanie alebo neuznanie reklamovanej vady Predmetu prevodu je Predávajúci povinný preukázateľným spôsobom oznámiť do troch (3) pracovných dní po oznámení zistenej príčiny vady kontaktnej osobe Kupujúceho. Ak sa Predávajúci v tejto lehote nevyjadrí, má sa za to, že reklamácia je oprávnená a Predávajúci súhlasí s oznámenými vadami Predmetu prevodu . Dôvody neuznania reklamácie musia byť riadne preukázané a relevantné, v opačnom prípade sa reklamácia považuje za uznanú a oprávnenú.
   3. V prípade, ak si Kupujúci uplatní svoje právo podľa bodu 6.5 písm. a) tohto článku Dohody, Predávajúci je povinný odstrániť vady na dodanom Predmete prevodu v lehote podľa Prílohy č. 1 Dohody, ak sa Predávajúci a Kupujúci písomne nedohodnú inak.
   4. Predávajúci je v prípade nahlásenia vady Predmetu prevodu povinný zabezpečiť výjazd technika a/alebo prijatie Predmetu prevodu do Servisného strediska (alebo miesta technického zisťovania príčiny nahlásenej vady) do dvadsiatich štyroch (24) hodín od nahlásenia vady písomne alebo elektronicky/telefonicky Kupujúcim, podľa toho, ktoré oznámenie nastalo skôr.
   5. Odtiahnutie Predmetu prevodu a/alebo odvoz Predmetu prevodu z prevádzky Kupujúceho do Servisného strediska v prípade, ak vadu Predmetu prevodu nie je možné odstrániť u Kupujúceho, zabezpečí Predávajúci na vlastné náklady. Pri odovzdaní Predmetu prevodu bude spísaný protokol o odovzdaní, v ktorom bude zaznačený stav pohonných hmôt v nádrži (ďalej len „**PHM**“). Predávajúci má povinnosť pri odovzdaní Predmetu prevodu po odstránení vady vrátiť Predmet prevodu s rovnakým stavom PHM, ako je uvedený v protokole o odovzdaní Predmetu prevodu.
   6. V prípade, ak Predávajúci odmietne odstrániť vady, alebo neodstráni vady v lehote podľa tohto článku Dohody, je Kupujúci oprávnený odstrániť vady Predmetu prevodu sám alebo prostredníctvom ním poverenej osoby (Servisného strediska) na náklady Predávajúceho.
   7. Postup pri Reklamácii Predmetu prevodu neupravený Dohodou sa ďalej riadi záručnými podmienkami a príslušnými ustanoveniami Obchodného zákonníka a ďalších všeobecne záväzných právnych predpisov platných na území Slovenskej republiky.
   8. Zodpovednosť za vady, na ktoré sa nevzťahuje záruka za akosť podľa čl. II, bodu 2.3 Dohody (napríklad chýbajúce, nesprávne alebo neúplné doklady k Predmetu prevodu dodané ako Dokumentácia) sa riadi príslušnými ustanoveniami Obchodného zákonníka. Kupujúci je povinný reklamovať tieto vady do dvadsiatich štyroch (24) mesiacov odo dňa podpisu príslušného Preberacieho protokolu.

Článok VII

**Ostatné dojednania**

* 1. Predávajúci vyhlasuje, že Predmet prevodu nie je zaťažený právami tretích osôb.
  2. Predávajúci je povinný dodať Predmet prevodu Kupujúcemu v dohodnutom množstve, rozsahu, kvalite, v požadovaných technických parametroch, v bezchybnom stave a dohodnutom termíne v zmysle špecifikácie podľa čl. II, bodu 2.3 Dohody a Prílohy č. 1 Dohody a Objednávky.
  3. Predávajúci sa zaväzuje, že počas celého trvania Dohody, a aj v čase po zániku Dohody, ak bude poskytovať Kupujúcemu plnenia na základe Dohody (predovšetkým, nie však výlučne Garančný servis, Záručný servis, etc.) bude Predávajúci disponovať všetkými oprávneniami, certifikátmi a ostatnými dokladmi potvrdzujúcimi jeho spôsobilosť poskytovať takéto Plnenia súvisiace s dodaním Predmetu prevodu Kupujúcemu, ktoré predložil pri Verejnom obstarávaní. Akúkoľvek zmenu v skutočnostiach podľa predchádzajúcej vety je povinný bezodkladne oznámi oprávnenej osobe Kupujúceho. Porušenie tejto povinnosti Predávajúceho sa považuje za podstatné porušenie Dohody. Predávajúci je povinný kedykoľvek počas platnosti Dohody a aj po jej zániku, ak je povinný Kupujúcemu poskytovať Plnenia súvisiace s dodaním Predmetu prevodu, ktoré vznikli na základe Dohody a majú sa poskytovať aj po jej zániku (napríklad nie však výlučne Garančný servis, Záručný servis, etc.) na výzvu Objednávateľa bezodkladne predlžiť Objednávateľovi takéto povolenie alebo certifikát.
  4. Účastníci dohody sa výslovne dohodli, že Predávajúci nie je oprávnený bez predchádzajúceho písomného súhlasu Kupujúceho postúpiť na tretiu osobou, založiť alebo započítať akékoľvek svoje pohľadávky vzniknuté na základe alebo v súvislosti s touto Dohodou/Objednávkou/Jednotlivou kúpnou zmluvou alebo plnením záväzkov podľa tejto Dohody.
  5. Tento bod sa uplatňuje v prípade úhrady Ceny aj z finančných prostriedkov Európskej únie. Predávajúci berie na vedomie, že finančné prostriedky Kupujúceho určené na zaplatenie Ceny sú verejnými prostriedkami, a sú sčasti prostriedkami z Európskej únie a sčasti prostriedkami zo štátneho rozpočtu Slovenskej republiky. Kupujúci berie na vedomie, na použitie verejných prostriedkov, kontrolu použitia týchto prostriedkov a vymáhania ich neoprávneného použitia alebo zadržanie sa vzťahuje režim upravený príslušnými právnymi predpismi Európskej únie, ako aj osobitných predpisoch z oblasti rozpočtových pravidiel, finančnej kontroly a osobitne poskytovania podpory v rámci príslušného operačného programu.

Účastníci dohody sa dohodli, že obsah všetkých dokumentov, ktoré ustanovujú pravidlá použitia prostriedkov poskytnutých z rozpočtu Európskej únie na vykonanie príslušného operačného programu, ak aj nejde o všeobecne záväzný právny predpis, ako aj všetky dokumenty v tejto oblasti, z ktorých pre Predávajúceho vyplývajú povinnosti v súvislosti s plnením podľa Dohody, sú pre Kupujúceho záväzné dňom ich zverejnenia, ak boli zverejnené spôsobom, ktorý je Predávajúceho dostupný.

Predávajúci je povinný strpieť výkon kontroly, auditu či overovania oprávnenými osobami v súvislosti s poskytnutými plneniami z Dohody, poskytnúť im všetku potrebnú súčinnosť a vytvoriť podmienky pre výkon v zmysle príslušných právnych predpisov platných na území Slovenskej republiky, a to kedykoľvek počas trvania Dohody. Povinnosť podľa prvej vety je Predávajúci povinný splniť v termínoch určených Kupujúcim v zmluvných vzťahoch s príslušnými orgánmi zapojenými do systému použitia prostriedkov poskytnutých z rozpočtu Európskej únie na vykonanie príslušného programu, v rámci ktorého si Kupujúci nárokuje financovanie výdavkov uhradených Predávajúcemu, ktoré mu vznikli z plnenia Dohody. Oprávnenými osobami sa podľa prvej vety rozumejú predovšetkým poverení zamestnanci kontrolného orgánu podľa príslušných všeobecne záväzných právnych predpisov Slovenskej republiky a Európskej únie, pričom zamestnanci oprávnení na výkon kontroly sú napríklad:

1. poverení zamestnanci Kupujúceho,
2. Orgán auditu,
3. Najvyšší kontrolný úrad SR,
4. Úrad pre verejné obstarávanie SR,
5. Úrad vlády SR,
6. splnomocnení zástupcovia Európskej komisie, Európskeho úradu na boj proti podvodom (OLAF) a Európskeho dvora audítorov,
7. osoby prizvané kontrolnými orgánmi v súlade s pravidlami uvedenými v grantovej zmluve/internom predpise.

Predávajúci poskytne oprávneným osobám na výkon kontroly/auditu všetku potrebnú súčinnosť.

Predávajúci podpisom Dohody berie na vedomie, že oprávnené osoby v rámci výkonu kontroly alebo auditu majú okrem iných aj oprávnenie:

1. vyžadovať a odoberať v určenej lehote originály alebo úradne osvedčené kópie dokladov, písomností, záznamy dát na pamäťových médiách prostriedkov výpočtovej techniky, ich výpisov, výstupov, vyjadrenia, informácie, dokumenty a iné podklady súvisiace s administratívnou finančnou kontrolou alebo finančnou kontrolou na mieste;
2. v nevyhnutnom rozsahu za podmienok ustanovených v osobitných predpisoch vstupovať do objektu, zariadenia, prevádzky, dopravného prostriedku, na pozemok alebo vstupovať do obydlia, ak sa používa aj na podnikanie alebo na vykonávanie inej hospodárskej činnosti;
3. požadovať prítomnosť oprávnených osôb zo strany Predávajúceho počas vykonávania kontroly, auditu, či overovania u Predávajúceho;
4. požadovať od Predávajúceho prijatie nápravných opatrení a odstránenie zistených nedostatkov u Predávajúceho.
   1. Účastníci dohody sa dohodli, že každý z Účastníkov dohody je oprávnený po uplynutí kalendárneho roka, najneskôr však do 31.03. príslušného kalendárneho roka, písomne navrhnúť percentuálnu úpravu Ceny za Služby. Zvýšenie alebo zníženie Ceny za Služby sa uplatní vo výške ročnej percentuálnej miery inflácie alebo deflácie oficiálne vyhlásenej Štatistickým úradom Slovenskej republiky meranej indexom spotrebiteľských cien za uplynulý kalendárny rok. V prípade zmeny Ceny za Služby sa primerane upraví aj Maximálna ceny Dohody o percentuálne zvýšenie/zníženie jej zostávajúcej, nevyčerpanej hodnoty. Každé zvýšenie alebo zníženie ceny Služieb bude predmetom písomného dodatku k tejto Dohode v súlade s ustanovením § 18 ods. 1 písm. a) Zákona o verejnom obstarávaní. Inflačná doložka sa prvýkrát môže uplatniť najskôr po uplynutí celého kalendárneho roka po nadobudnutí platnosti a účinnosti tejto Dohody.

Článok VIII

**Zmluvné pokuty a úroky z omeškania**

1. Pre prípad nedodržania podmienok tejto Dohody/Objednávok/Jednotlivých kúpnych zmlúv si dohodli Účastníci dohody nasledujúce zmluvné pokuty a úroky z omeškania:
2. za omeškanie Predávajúceho s dodaním Predmetu prevodu a/alebo dokladov, ktoré sa na daný Predmet prevodu vzťahujú podľa čl. II, bodu 2.3 Dohody, Kupujúci si uplatní voči Predávajúcemu zmluvnú pokutu vo výške 0,05 % z Ceny za každý, aj začatý deň omeškania, alebo
3. za omeškanie Predávajúceho s odstránením vady Predmetu prevodu v lehote podľa čl. II, bodu 2.3 Dohody Kupujúci si uplatní voči Predávajúcemu zmluvnú pokutu vo výške 0,05% z Ceny vadného Predmetu prevodu za každý, aj začatý deň omeškania,
4. za omeškanie Kupujúceho so zaplatením Ceny je Predávajúci oprávnený uplatniť si zákonný úrok z omeškania z nezaplatenej ceny za každý, aj začatý deň omeškania,
5. v prípade, že Predávajúci dodá Kupujúcemu Predmet prevodu, ktorý nespĺňa stanovené požiadavky na Predmet prevodu podľa tejto Dohody, si Kupujúci uplatní zmluvnú pokutu vo výške 20% z Ceny takého Predmetu prevodu,
6. v prípade nepravdivosti vyhlásení Predávajúceho, ktoré sú uvedené v čl. IV, bodoch 4.20 a 4.28 Dohody, je Predávajúci povinný zaplatiť Kupujúcemu zmluvnú pokutu vo výške 30.000,- EUR (slovom: tridsať tisíc EUR),
7. v prípade akéhokoľvek porušenia povinnosti Predávajúceho podľa bodu čl. VII bodu 7.3 Dohody alebo straty platnosti alebo účinnosti tam uvedených dokladov je Predávajúci povinný zaplatiť Kupujúcemu zmluvnú pokutu až do výšky 20% z Ceny, a to aj opakovane za každé takéto porušenie. Kupujúci si vyhradzuje právo určiť výšku zmluvnej pokuty na základe vlastného uváženia.
8. Účastníci dohody vyhlasujú, že nepovažujú výšku zmluvných pokút za neprimeranú, ale považujú ju za zodpovedajúcu významu povinností, ktoré ochraňuje.
9. Zaplatením zmluvnej pokuty Predávajúcim podľa bodu 8.1 tohto článku Dohody nezaniká nárok Kupujúceho na prípadnú náhradu škody, ktorá vznikla v príčinnej súvislosti s porušením zmluvnej povinnosti, za ktorú je uplatňovaná zmluvná pokuta.
10. Nárok na zmluvnú pokutu nevzniká vtedy, ak sa preukáže, že omeškanie je spôsobené okolnosťami vylučujúcimi zodpovednosť (vyššia moc). Zmluvnú pokutu zaplatí Predávajúci Kupujúcemu v lehote tridsiatich (30) dní odo dňa doručenia faktúry do sídla Predávajúceho. Pre účely tejto Dohody sa za vyššiu moc považujú udalosti, ktoré nie sú závislé od vôle alebo konania Účastníkov dohody, a ktoré nemôžu Účastníci dohody ani predvídať ani nijakým spôsobom priamo ovplyvniť, a to najmä vojna, mobilizácia, povstanie, živelné pohromy, požiare, embargo, karantény, pandémia. Oslobodenie od zodpovednosti za nesplnenie dodania Predmetu prevodu trvá po dobu pôsobenia vyššej moci, najviac však dva (2) mesiace. Po uplynutí tejto doby sa Účastníci dohody dohodnú o ďalšom postupe. Ak nedôjde k dohode, má Účastník dohody, ktorý sa odvolal na okolnosti vylučujúce zodpovednosť, právo odstúpiť od Dohody.

Článok IX

**Skončenie Dohody**

* 1. Účastníci dohody sa dohodli, že Dohodu je možné skončiť:

1. písomnou dohodou Účastníkov dohody, a to dňom uvedeným v takejto dohode; v dohode o skončení Dohody sa súčasne upravia nároky Účastníkov dohody vzniknuté na základe alebo v súvislosti s touto Dohodou,
2. písomným odstúpením od Dohody v prípade podstatného porušenia Dohody,
3. písomnou výpoveďou v súlade s bodmi 9.7 a 9.8 tohto článku Dohody.
   1. Odstúpenie od Dohody/Objednávky/Jednotlivej kúpnej zmluvy sa uskutoční písomným oznámením odstupujúceho Účastníka dohody adresovaným druhému Účastníkovi dohody zároveň s uvedením dôvodu odstúpenia od Dohody a je účinné okamihom jeho doručenia druhému Účastníkovi dohody. V prípade pochybností sa má za to, že je odstúpenie doručené piaty (5) deň po jeho odoslaní. Účastníci dohody sa dohodli, že odstúpenie od Dohody si budú vždy doručovať na adresu Účastníka dohody uvedenej v záhlaví tejto Dohody.
   2. Za podstatné porušenie Dohody/Objednávky/Jednotlivej kúpnej zmluvy sa považuje:
4. omeškanie Predávajúceho s dodaním Predmetu prevodu oproti dohodnutému termínu plnenia o viac ako dva (2) týždne bez uvedenia dôvodu, ktorý by omeškanie ospravedlňoval (vyššia moc),
5. ak Cena bude účtovaná v rozpore s podmienkami dohodnutými v tejto Dohode a jej prílohách,
6. Predávajúci dodá Kupujúcemu Predmet prevodu v rozsahu a kvalite, ktoré sú v rozpore s Prílohou č. 1 a touto Dohodou, alebo
7. Kupujúci je v omeškaní so zaplatením faktúry o viac ako šesťdesiat (60) dní po lehote jej splatnosti, a to aj napriek opakovanej písomnej výzve Predávajúceho s určením náhradnej lehoty na vykonanie nápravy, alebo
8. Predávajúci poruší jeho povinnosti podľa čl. IV, bodov 4.20 až 4.29 Dohody, alebo
9. Predávajúci poruší jeho povinnosti podľa čl. VII, bodu 7.3 Dohody.
   1. Kupujúci je oprávnený písomne odstúpiť od tejto Dohody/Objednávky/Jednotlivej kúpnej zmluvy aj v prípade, ak:
10. proti Predávajúcemu začalo konkurzné konanie alebo reštrukturalizácia, alebo
11. Predávajúci vstúpil do likvidácie, alebo
12. Predávajúci koná v rozpore s touto Dohodou a/alebo všeobecne záväznými právnymi predpismi platnými na území Slovenskej republiky a na písomnú výzvu Kupujúceho toto konanie a jeho následky v určenej primeranej lehote neodstráni.
    1. Kupujúci je oprávnený odstúpiť od tejto Dohody/Objednávky/Jednotlivej kúpnej zmluvy v prípade, ak:
13. existuje dôvod na vylúčenie Predávajúceho pre nesplnenie podmienky účasti podľa § 32 ods. 1 písm. a) zákona o verejnom obstarávaní alebo podľa § 40 ods. 8 Zákona o verejnom obstarávaní alebo existuje akýkoľvek iný dôvod na vylúčenie Poskytovateľa stanovený Zákonom o verejnom obstarávaní, alebo
14. táto nemala byť uzatvorená s Predávajúcim v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie, alebo
15. Predávajúci alebo jeho subdodávateľ nebol v čase uzatvorenia tejto Dohody zapísaný v Registri partnerov verejného sektora alebo bol vymazaný z Registra partnerov verejného sektora.
    1. Účastníci dohody sa dohodli, že ak Dohoda nenadobudne účinnosť v lehote šiestich (6) mesiacov odo dňa jej podpisu všetkými Účastníkmi dohody, Účastníci dohody sú oprávnení od Dohody odstúpiť.
    2. Kupujúci je oprávnený písomne vypovedať túto Dohodu aj bez uvedenia dôvodu s výpovednou dobou dva (2) mesiace. Výpovedná doba začína plynúť dňom nasledujúcim po dni doručenia písomnej výpovede druhému Účastníkovi dohody.
    3. Predávajúci je oprávnený písomne vypovedať túto Dohodu/Jednotlivú kúpnu zmluvu z nasledujúcich dôvodov s výpovednou dobou šesť (6) mesiacov:
16. ak Kupujúci neuhradil riadne doručenú a riadne vystavenú faktúru Predávajúcemu, ak je Kupujúci v omeškaní dlhšie ako šesťdesiat (60) dní, a to aj napriek opakovanej písomnej výzve Predávajúceho s určením náhradnej lehoty na vykonanie nápravy, alebo
17. ak Kupujúci neprevzal riadne poskytnutý predmet prevodu v súlade s čl. III tejto Dohody, a to aj napriek opakovanej písomnej výzve Predávajúceho s uvedením náhradnej lehoty dodania Predmetu prevodu.

Výpovedná doba začína plynúť dňom nasledujúcim po dni doručenia písomnej výpovede druhému Účastníkovi dohody.

* 1. Účastníci dohody sa dohodli, že po skončení tejto Dohody odstúpením si ponechajú riadne poskytnuté plnenia, ktoré si vzájomne poskytli do dňa skončenia tejto Dohody. Plnenia, ktoré boli poskytnuté s vadami spočívajúcimi na Predmete prevodu, je Predávajúci povinný vrátiť Kupujúcemu na jeho náklady, alebo má nárok na náhradu nákladov, ktoré mu v súvislosti s vrátením vadného Predmetu prevodu vznikli. Predávajúci je povinný vrátiť Kupujúcemu Cenu vo výške obstarávacej ceny vadného Predmetu prevodu.
  2. Odstúpenie od Dohody/Objednávky/Jednotlivej kúpnej zmluvy má následky stanovené príslušnými ustanoveniami Obchodného zákonníka, pokiaľ sa Účastníci dohody písomne nedohodnú inak.
  3. Ukončením Dohody nie sú dotknuté ustanovenia týkajúce sa zodpovednosti za vady, sankcií, náhrady škody a ďalších ustanovení tejto Dohody, z ktorých povahy vyplýva, že majú byť zachované aj po ukončení tejto Dohody.

Článok X

**Spoločné a záverečné ustanovenia**

1. Akákoľvek písomnosť alebo iné správy, ktoré sa doručujú v súvislosti s touto Dohodou druhému Účastníkovi dohody (každá z nich ďalej ako „**Oznámenie**“) musia byť:
2. v písomnej podobe,
3. doručené (i) osobne, (ii) poštou prvou triedou s uhradeným poštovným, (iii) kuriérom prostredníctvom kuriérskej spoločnosti alebo (iv) elektronickou poštou formou bežného e-mailu na adresy, ktoré budú oznámené v súlade s týmto článkom Dohody.

Pre vylúčenie pochybností sa za písomnú formu považuje aj forma bežného e-mailu spolu s jeho prílohami vrátane scanov.

1. Oznámenie poskytované Kupujúcemu bude zaslané na adresu uvedenú v záhlaví tejto Dohody alebo inej osobe alebo na inú adresu, ktorú Kupujúci priebežne písomne oznámi Predávajúcemu v súlade s týmto článkom Dohody.
2. Oznámenie poskytované Predávajúcemu bude zaslané na adresu uvedenú v záhlaví tejto Dohody alebo inej osobe alebo na inú adresu, ktorú Predávajúci priebežne písomne oznámi Kupujúcemu v súlade s týmto článkom Dohody.
3. Oznámenie nadobúda účinnosť okamihom jeho prevzatia a má sa za prevzaté:
4. v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom; alebo
5. v čase jeho doručenia, ale najneskôr v piaty (5) deň po jeho odoslaní, pokiaľ sa doručuje ako poštová zásielka prvej triedy s uhradeným poštovným; alebo
6. v čase jeho doručenia, ale najneskôr nasledujúci deň po jeho odoslaní, pokiaľ sa doručuje prostredníctvom elektronickej pošty.
7. V prípade zmeny obchodného mena, názvu, sídla, právnej formy, štatutárnych orgánov alebo i spôsobu ich konania za Účastníka dohody, bankového spojenia alebo čísla účtu, oznámi Účastník dohody, ktorej sa niektorá z uvedených zmien týka, písomnou formou túto skutočnosť druhému Účastníkovi dohody, a to bez zbytočného odkladu, inak povinný Účastník dohody zodpovedá za všetky škody z toho vyplývajúce alebo náklady, ktoré v tejto súvislosti musel vynaložiť druhý Účastník dohody. V prípade zmien podľa predchádzajúcej vety nie je potrebný písomný dodatok k Dohode, písomné Oznámenie je dostačujúce.
8. Táto Dohoda môže byť doplnená alebo zmenená v súlade s § 18 Zákona o verejnom obstarávaní a ostatnými všeobecne záväznými právnymi predpismi platnými na území Slovenskej republiky, najmä v súlade s § 18 Zákona o verejnom obstarávaní, len písomnými a očíslovanými dodatkami, ktoré sa po podpísaní obidvoma Účastníkmi dohody stávajú neoddeliteľnou súčasťou tejto Dohody. Ustanovenie bodu 10.5 tohto článku Dohody týmto nie je dotknuté.
9. Pokiaľ sa niektoré ustanovenie tejto Dohody stane čiastočne alebo úplne neplatným alebo neúčinným, nebude to mať vplyv na platnosť a účinnosť ostatných ustanovení tejto Dohody. Účastníci dohody sa v takomto prípade zaväzujú dohodou nahradiť také ustanovenie alebo jeho časť iným ustanovením, a to tak, aby hospodársky účel a význam tejto Dohody zostal v čo najväčšej miere zachovaný a aby nové ustanovenie zodpovedalo zamýšľanému účelu pôvodného ustanovenia tejto Dohody.
10. V ostatných právach a povinnostiach touto Dohodou neupravených platia príslušné ustanovenia Obchodného zákonníka a ostatných všeobecne záväzných právnych predpisov platných na území Slovenskej republiky.
11. Účastníci dohody sa dohodli, že prípadné spory vyplývajúce z plnenia tejto Dohody budú riešiť najprv dohodou alebo zmierom. Ak nepríde k dohode, bude vec riešiť vecne a miestne príslušný súd Slovenskej republiky.
12. Účastníci dohody vyhlasujú, že túto Dohodu uzatvorili slobodne a vážne, prečítali si ju, porozumeli jej a nemajú proti jej forme a obsahu žiadne výhrady.
13. Táto Dohoda nadobúda platnosť dňom jej podpisu všetkými Účastníkmi dohody a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky. Zverejnenie Dohody v Centrálnom registri zmlúv zabezpečí Kupujúci. Tento bod platí len v prípade, ak Predmet prevodu nie je financovaný z fondov Európskej únie, tak ako je uvedené v čl. II, bode 2.3 Dohody.
14. Táto Dohoda nadobúda platnosť dňom jej podpisu všetkými účastníkmi Dohody. Táto Dohoda nadobúda účinnosť súčasným splnením dvoch podmienok: (i) dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky a zároveň (ii) dňom splnenia nižšie uvedenej odkladacej podmienky. Odkladacími podmienkami podľa ustanovenia § 47a ods. 2 zákona č. 40/1964 Zb. Občiansky zákonník v znení neskorších predpisov (ďalej aj „**Občiansky zákonník**“) sa pre účely tejto Dohody rozumejú nasledujúce skutočnosti:
15. nadobudne účinnosť najskôr po ukončení kontroly poskytovateľa finančných prostriedkov, resp. splnomocneného orgánu (napr. Úrad pre verejné obstarávanie ako sprostredkovateľský orgán), ak príslušný orgán neidentifikoval nedostatky, ktoré by mali alebo by mohli mať vplyv na výsledok Verejného obstarávania, pričom rozhodujúci je dátum doručenia záznamu alebo správy z kontroly Kupujúcemu ako prijímateľovi nenávratného finančného prostriedku (NFP) v súlade s príslušnou zmluvou o poskytnutí NFP, alebo
16. ak boli v rámci kontroly Verejného obstarávania identifikované nedostatky, ktoré mali alebo mohli mať vplyv na výsledok Verejného obstarávania, Dohoda nadobudne účinnosť dňom doručenia písomnej akceptácie navrhovanej ex ante finančnej opravy uvedenej v správe z kontroly vypracovanej poskytovateľom finančných prostriedkov a kumulatívneho splnenia podmienky na uplatnenie ex ante finančnej opravy v súlade s príslušnou Zmluvou o poskytnutí NFP, alebo
17. ak táto Dohoda nebola predmetom kontroly príslušného orgánu (napr. Úradu pre verejné obstarávanie ako sprostredkovateľského orgánu) z dôvodu, že nebola vyhodnotená ako riziková, Dohoda nadobudne účinnosť dňom doručenia oznámenia poskytovateľa NFP Kupujúcemu ako prijímateľovi v súlade s príslušnou Zmluvou o poskytnutí NFP, že Verejné obstarávanie nebolo na základe poskytovateľom vykonanej rizikovej analýzy vyhodnotené ako rizikové, alebo
18. dňom doručenia oznámenia Kupujúceho Predávajúcemu o tom, že Predmet prevodu bude financovaný z vlastných prostriedkov Kupujúceho.

Dohodu zverejní Kupujúci. Kupujúci oznámi Predávajúcemu dátum nadobudnutia účinnosti Dohody bezodkladne po dni nadobudnutia jej účinnosti. Ak výsledok kontroly Verejného obstarávania nebude kladný a Kupujúci ako prijímateľ NFP nemôže odstrániť vytýkané nedostatky alebo ak Kupujúci ako prijímateľ NFP zoberie späť návrh na vykonanie kontroly, nie je splnená podmienka pre nadobudnutie účinnosti Dohody a Kupujúci je oprávnený od Dohody odstúpiť. Tento bod platí len v prípade, ak Predmet prevodu je financovaný z fondov Európskej únie, tak ako je uvedené v čl. II, bode 2.3 Dohody.

1. Táto Dohoda je vyhotovená v elektronickej podobe s platnosťou originálu v súlade so zákonom č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov a v súlade so zákonom č. 272/2016 Z. z. o dôveryhodných službách pre elektronické transakcie na vnútornom trhu a o zmene a doplnení niektorých zákonov v znení neskorších predpisov. V prípade podpisu Dohody v listinnej podobe sa Dohoda vyhotovuje v troch (3) vyhotoveniach s platnosťou originálu, z toho dve (2) pre Kupujúceho a jedna (1) pre Predávajúceho.
2. Dohoda má nasledujúce prílohy, ktoré tvoria jej neoddeliteľnú súčasť. V prípade rozporov medzi ustanoveniami Dohody a jej príloh, majú prednosť ustanovenia uvedené v prílohách.

* Príloha č. 1 – Opis predmetu zákazky, vlastný návrh plnenia
* Príloha č. 2 – Štruktúrovaný rozpočet Ceny
* Príloha č. 3 – Zoznam subdodávateľov
* Príloha č. 4 – Vzor Objednávky

V [●], dňa [●] V [●], dňa [●]

Za Kupujúceho: Za Predávajúceho:

................................................. .................................................

[●][●] [●] [●]

**PRÍLOHA č. 1**

**OPIS PREDMETU ZÁKAZKY, VLASTNÝ NÁVRH PLNENIA**

**PRÍLOHA č. 2**

**ŠTRUKTÚROVANÝ ROZPOČET CENY**

**PRÍLOHA č. 3**

**ZOZNAM SUBDODÁVATEĽOV**

|  |  |  |  |  |
| --- | --- | --- | --- | --- |
| **Poradové číslo** | **Identifikácia navrhnutého subdodávateľa (obchodné meno, sídlo, IČO)** | **Identifikácia príslušného plnenia** | **Podiel plnenia vyjadrený v % a sumou** | **Meno, priezvisko, dátum narodenia, adresa pobytu osoby oprávnenej konať za subdodávateľa** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

**PRÍLOHA č. 4**

**VZOR OBJEDÁVKY**

**Objednávka č. [●]**  
**Dátum vystavenia:** [DD.MM.RRRR]

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  | | --- | --- | | **Kupujúci:** |  | | Názov: | **Slovenská republika v zastúpení Ministerstva vnútra Slovenskej republiky** | | Sídlo: | Pribinova 2, 812 72 Bratislava, Slovenská republika | | Štatutárny orgán/konajúca osoba: | [●] | | IČO: | 00 151 866 | | DIČ:  IČ DPH: | 2020571520  SK2020571520 (registrácia podľa §7 zákona č. 222/2004 Z. z. o dani z pridanej hodnoty v znení neskorších predpisov) | | Bankové spojenie: | Štátna pokladnica | | Číslo účtu: | SK78 8180 0000 0070 0018 0023 | | BIC/SWIFT kód: | SPSRSKBA | | Webové sídlo (URL):  Kontaktná/oprávnená osoba:  Tel. kontakt:  E-mail: | <http://www.minv.sk/>  [●]  [●]  [●] | | (ďalej len „Kupujúci“) |  |   a   |  |  | | --- | --- | | **Predávajúci:** |  | | Názov: | **[●]** | | Sídlo/Miesto podnikania: | [●] | | Štatutárny orgán/konajúca osoba: | [●] | | IČO: | [●] | | DIČ:  IČ DPH (ak je pridelené):  Bankové spojenie:  Číslo účtu:  BIC/SWIFT kód:  Webové sídlo (URL):  Kontaktná/oprávnená osoba:  Tel. kontakt: | [●]  [●]  [●]  [●]  [●]  [●]  [●]  [●] | | E-mail: | [●] | | Zápis: | v Obchodnom registri [●] súdu [●], oddiel [●], vložka č.: [●] |   (ďalej len „**Predávajúci**“)  (Predávajúci a Kupujúci ďalej spoločne len ako „**účastníci dohody**“ alebo jednotlivo ako „**účastník dohody**“)   1. Na základe rámcovej dohody č. [●] zo dňa [●] (ďalej len „**Rámcová dohoda**“) v súlade s ustanovením čl. II bod 2.3 a čl. IV Rámcovej dohody, predkladá Kupujúci Predávajúcemu túto Objednávku. 2. Miestom dodania Predmetu prevodu je: [●]. 3. Jednotlivé Predmety prevodu sa budú poskytovať spôsobom podľa príslušných ustanovení Rámcovej dohody a v rozsahu podľa tejto Objednávky a jej Prílohy. 4. Poskytovateľ je povinný dodať Predmet prevodu najneskôr do [●]. 5. Ostatné skutočnosti, ktoré je potrebné uviesť podľa účastníkov dohody, budú upravené v Prílohe tejto Objednávky. 6. Ostatné práva a povinnosti neupravené v tejto Objednávke sa spravujú ustanoveniami Rámcovej dohody. Predávajúci je povinný potvrdiť túto Objednávku bezodkladne v lehote a spôsobom uvedeným v Rámcovej dohode. 7. Táto Objednávka je platná dňom jej potvrdenia Predávajúcim, alebo uplynutím lehoty podľa článku IV bod 4.6 Rámcovej dohody.   Príloha – Špecifikácia Predmetu prevodu |

V [●], dňa [●] V [●], dňa [●]

Za Kupujúceho: Za Predávajúceho:

....................................................... .......................................................

[●] [●]